Kombinácia Novalginu 500 mg a Flextor Rapid 50 mg
Mozem kombinovat Novalgin 500mg tbl s Flextor Rapid 50mg gra?
Dobrý deň,
ďakujeme za Vašu otázku.
Súčasné užívanie liekov Flector a Novalgin môže viesť ku riziku zvýraznenia nežiadúcich účinkov oboch liekov. Vyššie riziko je v prípade poškodenia sliznice GIT, krvácavých stavov v anamnéze a v prípade užívania liekov na riedenie krvi. Ak liečba jedným liekom nie je dostačujúca, je možné podať druhý najskôr po 4 hodinách. V prípade dlhodobej bolesti, rovnako aj v prípade, že lieky nemáte predpísané od jedného lekára, je potrebný manažment liečby bolesti konzultovať s lekárom.
Prajem pekný zvyšok dňa.
S pozdravom
PharmDr. Veronika Kiabová